CELEX: 22019D0733
Language: hr
Date: 2017-07-07 00:00:00
Title: Odluka Zajedničkog odbora EGP-a br. 126/2017 od 7. srpnja 2017. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/733]

16.5.2019   
               
               
                  HR
               
               
                  Službeni list Europske unije
               
               
                  L 128/17
               
            
         ODLUKA ZAJEDNIČKOG ODBORA EGP-A
         br. 126/2017
         od 7. srpnja 2017.
         o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/733]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
         budući da:
         
                     (1)
                  
                  
                     Uredba (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1) treba se uključiti u Sporazum o EGP-u.
                  
               
                     (2)
                  
                  
                     Ova se Odluka odnosi na zakonodavstvo o hrani. Zakonodavstvo o hrani ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je navedeno u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (3)
                  
                  
                     Uredbom (EU) 2015/2283 stavljaju se s učinkom od 1. siječnja 2018. izvan snage Uredba (EZ) br. 258/97 (2) Europskog parlamenta i Vijeća i Uredba Komisije (EZ) br. 1852/2001 (3) koje su uključene u Sporazum o EGP-u i koje se stoga trebaju isključiti iz njega s učinkom od 1. siječnja 2018.
                  
               
                     (4)
                  
                  
                     Prilog II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje XII. Priloga II. Sporazumu o EGP-u mijenja se kako slijedi:
            
                        1.
                     
                     
                        Nakon točke 123. (Uredba Komisije (EU) 2017/236) umeće se sljedeća točka:
                        
                                    „124.
                                 
                                 
                                    
                                       32015 R 2283: Uredba (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (SL L 137, 11.12.2015., str. 1.).”
                                 
                              
                  
                        2.
                     
                     
                        U točki 86. (Uredba (EU) br. 1169/2011 Europskog parlamenta i Vijeća) dodaje se sljedeća alineja:
                        
                                    —
                                 
                                 
                                    
                                                „—
                                             
                                             
                                                
                                                   32015 R 2283: Uredbom (EU) 2015/2283 Europskog parlamenta i Vijeća od 25. studenoga 2015. (SL L 137, 11.12.2015., str. 1.).”
                                             
                                          
                              
                  
                        3.
                     
                     
                        Brišu se s učinkom od 1. siječnja 2018. tekstovi točaka 96. (Uredba (EZ) br. 258/97 Europskog parlamenta i Vijeća) i 97. (Uredba Komisije (EZ) br. 1852/2001).
                     
                  
         
            Članak 2.
            Vjerodostojni su tekstovi Uredbe (EU) 2015/2283 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 8. srpnja 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 7. srpnja 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 137, 11.12.2015., str. 1.
         
            (2)  SL L 43, 14.2.1997., str. 1.
         
            (3)  SL L 253, 21.9.2001., str. 17.
         
            (*1)  Ustavni zahtjevi nisu navedeni.